b'\n_START_ARTICLE_\nPavle Gregorc\n_START_SECTION_\n\xc5\xbdivljenje\n_START_PARAGRAPH_\n\xc5\xa0tudiral je na Fakulteti za elektrotehniko v Ljubljani, kjer je 1974 diplomiral. Po kon\xc4\x8danem \xc5\xa1tudiju je bil zaposlen v ve\xc4\x8d ljubljanskih podjetjih (Totra, Zalo\xc5\xbeba Borec, Avtotehna). Uganke je pri\xc4\x8del objavljati 1959. Sprva je sodeloval z ve\xc4\x8d revijami (Tovari\xc5\xa1, Pionir, KIH). Pripravljal in vodil je ugankarske radijske oddaje (Val 202, Radio Gama MM, Infonet Radijska mre\xc5\xbea) in televizijske kvize (16 \xc4\x8drk, ABC itd). Je avtor ve\xc4\x8d knjig o ugankah. Leta 1991 je ustanovil zasebno zalo\xc5\xbeni\xc5\xa1ko podjetje Domenek in pri\xc4\x8del izdajati lastno revijo Ugankarjev domenek. Skupaj s produkcijskim podjetjem Thomas Production je 3 leta pripravljal vsakodnevne uganke\xc2\xa0\xc2\xbbDan na dan z ugank na plan\xc2\xab\xc2\xa0in skozi uganke predstavljal najrazli\xc4\x8dnej\xc5\xa1e dejavnosti pokroviteljev oddaj. V pripravi je imel tudi nedeljsko ugankarsko urico\xc2\xa0\xc2\xbbSprehod po glasbi skozi uganko\xc2\xab, vendar ga je bolezen \xc5\xbeal prehitela.'